**Проект**

**НАРЕДБА**

**ЗА РЕДА И УСЛОВИЯТА ЗА ИЗВЪРШВАНЕ НА СТРОИТЕЛНИ И МОНТАЖНИ РАБОТИ НА ЕЛЕМЕНТИ ОТ ТЕХНИЧЕСКАТА ИНФРАСТРУКТУРА НА ТЕРИТОРИЯТА НА ОБЩИНА ЯКОРУДА, СВЪРЗАНИ С РАЗКОПАВАНЕ НА ОБЩИНСКИ ТЕРЕНИ**

**(улични и тротоарни настилки, вътрешно квартални пространства,**

**общински пътища, зелени площи и др.)**

**ГЛАВА ПЪРВА**

**ОБЩИ ПОЛОЖЕНИЯ**

**Чл. 1** **(1).** С тази наредба се определят реда и условията за разкопаване и възстановяване на общински терени **(**улични и тротоарни настилки, вътрешно квартални пространства, общински пътища, зелени площи и др.)при ново строителство, ремонти и присъединявания към водоснабдителни, канализационни, електроснабдителни, далекосъобщителни, газоснабдителни и други съоръжения – елементи на техническата инфраструктура.   
 **(2).** С наредбата се определят и конкретните правомощия на кмета на общината и упълномощените от него длъжностни лица от общинска администрация, свързани със съгласуването, координацията и контрола на дейностите по ал. 1.

**ГЛАВА ВТОРА**

**РАЗДЕЛ ПЪРВИ**

**ИЗДАВАНЕ НА РАЗРЕШЕНИЕ ЗА РАЗКОПАВАНЕ ПРИ ИЗВЪРШВАНЕ НА СТРОИТЕЛНО-МОНТАЖНИ РАБОТИ, СВЪРЗАНИ С ИЗГРАЖДАНЕ НА МРЕЖИ И СЪОРЪЖЕНИЯНА ТЕХНИЧЕСКАТА ИНФРАСТРУКТУРА - НОВО СТРОИТЕЛСТВО, РЕМОНТИ ИЛИ ПРИСЪЕДИНЯВАНЕ КЪМ СЪЩЕСТВУВАЩИТЕ СЪОРЪЖЕНИЯ ОТ ТЕХНИЧЕСКАТА ИНФРАСТРУКТУРА.**

**Чл. 2. (1).** Разкопаването на уличните платна, алеи, тротоари, зелени площи и вътрешно квартални пространства се извършва въз основа на Разрешение за строеж (разрешение за поставяне на временен преместваем обект) и Разрешение за разкопаване, издадено от Кмета на Община Якоруда или упълномощено от него лице. При необходимост се издава и Разрешение за извозване на земна маса и строителни отпадъци.

**(2).** За издаване на Разрешението за разкопаване заинтересуваните физически или юридически лица подават заявление /Приложение № 1, обр. 1/ в общинска администрация, придружено от следните документи:

- копие от разрешението за строеж, (разрешение за поставяне на временен преместваем обект);

- ситуация на разкопавания участък;

- план за безопасност и здраве, когато това е необходимо;

- проект за временната организация и безопасността на движението (ВОБД), съгласувана със сектор „Пътна полиция”, когато това е необходимо ;

- Документ за внесен депозит, съответстващ на стойността на възстановителните работи на обекта;

- документ за внесена такса за издаване на Разрешение за разкопаване съгласно Наредбата за определяне и администриране на местните такси и цени на услуги.

**(3).** Размерът на депозита се определя от общинска администрация въз основа на приетите от Общински съвет Якоруда цени за възстановяване на засегнатите площи /Приложение № 2/. Уточняване квадратурата на изкопните работи става съвместно с представител на общинска администрация.

**(4).** Разрешението за разкопаване /Приложение № 1, обр. 2/ се издава до седемдневен срок от подаване на заявлението.

**(5).** Преди засипване на изградените или преустроени подземни мрежи или съоръжения, възложителят е длъжен да уведоми за това общинска администрация.

**(6).** Засипването се разрешава след:

1. Представяне на геодезическо заснемане;

2. Съставен и подписан протокол по чл. 74 ал. 2 от ЗУТ /Приложение № 1, обр. 3/;

3. Платена такса, определена от Общински съвет Якоруда съгласно Наредбата за определяне и администриране на местните такси и цени на услуги.

**РАЗДЕЛ ВТОРИ**

**ИЗДАВАНЕ НА РАЗРЕШЕНИЕ ЗА РАЗКОПАВАНЕ ПРИ АВАРИЯ НА МРЕЖИ И СЪОРЪЖЕНИЯ НА ТЕХНИЧЕСКАТА ИНФРАСТРУКТУРА**

**Чл. 3. (1).** По смисъла на тази Наредба авария е непредвидено нарушение на техническата и технологична използваемост на обекта, изискващо незабавно извършване на ремонт.

**(2).** Разкопаването на уличните платна, алеи, тротоари, зелени площи и вътрешно квартални пространства при отстраняване на аварии по мрежите и съоръженията на техническата инфраструктура се извършва въз основа на Разрешение за разкопаване, което съдържа и предписание относно срока за извършване на възстановителните работи, издадено от Кмета на Община Якоруда или упълномощено от него лице.

**(3).** За издаване на Разрешението за разкопаване заинтересованите физически или юридически лица подават заявление /Приложение № 1, обр. 4/ в общинска администрация, придружено от следните документи:

- Ситуация, изработена върху копие от ПУП на разкопавания участък;

- Схема за временна организация на движението, съгласувана със сектор „Пътна полиция”, когато това е необходимо;

- Документ за платена такса за издаване на Разрешение за разкопаване, съгласно Наредбата за определяне и администриране на местните такси и цени на услуги.

- Документ за внесен депозит, съответстващ на стойността на възстановителните работи на обекта.

**(4).** Размерът на депозита се определя от общинска администрация въз основа на приетите от Общински съвет Якоруда цени за възстановяване на засегнатите площи /Приложение № 2/. Уточняване квадратурата на изкопните работи става съвместно с представител на общинска администрация.

**(5).** Разрешението за разкопаване при авария /Приложение № 1, обр. 5/ се издава до три дневен срок, след представяне на необходимите документи по ал. 3.

**Чл.4. (1).** При повреди, които следва да бъдат отстранени незабавно**,** в почивни, празнични дни или в извънработно време, аварийно-възстановителните работи се извършват като се уведоми за това:

1. За град Якоруда - дежурния по общински съвет за сигурност в Община Якоруда **.**

2. За селата – кмета на кметството или кметския наместник

**(2).** В случаите по предходната алинея, лицата, извършили разкопавания при аварийни ремонти, подават в Общинска администрация в първия работен ден заявление, придружено от всички документи по чл. 3 (3).

**ГЛАВА ТРЕТА**

**ВЪЗСТАНОВЯВАНЕ НА УЛИЧНИ, ТРОТОАРНИ НАСТИЛКИ, ЗЕЛЕНИ ПЛОЩИ, ВЪТРЕШНОКВАРТАЛНИ ПРОСТРАНСТВА И ОБЩИНСКИ ПЪТИЩА**

**Чл.5.** **(1)** Лицата, извършили работи по смисъла на чл.2 и чл. 3 от настоящата Наредба са длъжни да извършат за своя сметка необходимите възстановителни работи в срокове, определени в разрешението за разкопаване.

**(2)** Възстановяването на настилките при строителството на нови водоснабдителни, канализационни, електроснабдителни, далекосъобщителни, газоснабдителни др. мрежи, както и отклоненията от тях, в т.ч. реконструкцията и ремонтите им, да се извършва при подходящи климатични условия и при спазване технологиите за изпълнение на строителните работи.

**(3)** Ако възстановяването е невъзможно поради обективни причини, лицата извършили разкопаването, възстановяват повредите по пътното платно и тротоарите във вид осигуряващ проходимостта им. Липсата на финансови средства не е обективна причина.

**(4)** Лицата по ал. 1 са длъжни да почистват за своя сметка замърсените от тях райони около строителните обекти и извозят всички строителни отпадъци на определените за това места.

**Чл.6.** Възстановяването на разкопаните настилки да се извършва в съответствие с действащата нормативна уредба на Република България за строителство, безопасност и хигиена на труда и пожарна безопасност.

**Чл.7.** Всички влагани в строителството материали и изделия трябва да бъдат с оценено съответствие, съгласно Наредбата за съществените изисквания и оценяване на съответствието на строителните продукти.

**Чл.8.** Възстановяването на зелените площи се извършва с изкопаната почва, като същата се трамбова на пластове и се озеленява. Горният пласт от минимум 30 см. да е от хумусна почва.

**ГЛАВА ЧЕТВЪРТА**

**КОНТРОЛ**

**Чл. 9.** Контролът по изпълнението и спазването на Наредбата се осъществява от Кмета на общината и упълномощени от него длъжностни лица.

**Чл.10. (1)**. Завършването на възстановителните работи в указания в Разрешението за разкопаване срок, се установява с констативен протокол /Приложение № 1, обр. 6/, при спазване изискванията на чл.6, чл.7 и чл.8 от Наредбата и разпоредбите в чл.74 от ЗУТ.

**(2).**  Констативният протокол се изготвя до седемдневен срок, считано от датата, на която е извършен оглед на обекта за установяване качеството на възстановителните работи.

**(3).** Гаранционния срок по тази Наредба е **шест месеца** от датата на чл. 10 ал. 1.

**(4).** След изтичане на гаранционния срок се съставя протокол /Приложение № 1, обр.7/ в който се отразява състоянието на възстановените настилки.

**(5).** Условия за освобождаване и задържане на депозита.

**1.** Пълният размер на депозита се възстановява след съставения протокол по чл. 10 ал. 4 /Приложение № 1, обр. 7/ при условие, че в протокола няма констатирани забележки по количеството и качеството на възстановените настилки.

**2.** Частично освобождаване/задържане на депозити се извършва в случай, че са констатирани частично неизпълнени, частично некачествено изпълнени и/или появили се дефекти в гаранционен срок. Размерът на депозита, който ще бъде освободен се определя пропорционално на площта на качествено възстановените настилки.

**3.** Пълният размер на депозита се задържа при неизвършени възстановителни работи в срока, посочен в Разрешението за разкопаване, установени с констативен протокол по чл. 10, ал. 1 /Приложение № 1, обр. 6/

**Чл. 11. (1)** Възложителят, изпълнителят и експлоатационните дружества носят пълна имуществена отговорност за вреди, причинени при извършване на дейностите по смисъла на тази Наредба.

**(2).** При нанасяне на повреди по проводите на техническата инфраструктура, собственост на общината или на трети лица, при извършване на разкопавания по водоснабдителни, канализационни, електроснобдителни, газоснабдителни, далекосъобщителни и др. мрежи и техните отклонения, извършващият разкопаването **незабавно** отстранява тези повреди за своя сметка, преди възстановяване на настилките, с оглед обезпечаване на непрекъснатост на водоподаването, електроподаването, газоподаването, ползването на канали и др.

**(3).** Изпълнението на задълженията на възложителите по тази Наредба се вписват в условията на разрешението за строеж.

**Чл. 12.** При необходимост качеството на възстановителните работи се установява с участието на сертифицирани строителни лаборатории.

**Чл. 13. Л**ицата по чл. 9 от настоящата наредба имат право:

**1**. на свободен достъп до строежите и съоръженията по време на извършване на строителните и монтажни работи.

**2.** да изискват всички необходими за проверките документи, данни, легитимация, писмени справки и обяснения от длъжностните лица в администрации, от участниците в строителството, от лицата на строежа, от специализираните контролни органи и дружества.

**ГЛАВА ПЕТА**

**АДМИНИСТРАТИВНО-НАКАЗАТЕЛНИ РАЗПОРЕДБИ**

**Чл. 14.** Установяването на нарушенията по тази Наредба, издаването, обжалването и изпълнението на наказателните постановления става по реда, определен от Закона за административните нарушение и наказания.

**Чл. 15. (1)** Актовете за установяване на нарушения на тази Наредба се съставят от упълномощени от кмета на Общината длъжностни лица, както и от кметовите на кметства и кметските наместници.

**(2)** Наказателни постановления се издават от кмета на общината.

**Чл. 16. (1)** За нарушаване на разпоредбите на Наредбата за реда и условията за извършване на строителни и монтажни работи на елементи от техническата инфраструктура на територията на община Якоруда, свързани с разкопаване на общински терени (улични и тротоарни настилки, вътрешно квартални пространства, общински пътища, зелени площи и др.), се налагат глоби, както следва:

**1.** На физически лица – глоба в размер от 100 до 5000 лева.

**2.** На еднолични търговци и юридически лица – имуществена санкция в размер от 500 до 20 000 лева.

**(2).** При повторно нарушение се налагат глоба, съответно имуществена санкция, в двоен размер от определените в ал.1.

**Преходни и заключителни разпоредби**

§ 1. Наредбата се издава на основание чл. 21, ал. 1, т. 13, ал. 2 и чл. 22, ал. 4 от ЗМСМА, както и на основание чл. 72 и чл. 74 от ЗУТ .

§ 2. На основание чл. 21, ал. 1, т. 7 от ЗМСМА в Наредбата за определяне и администриране на местните такси и цени на услуги се правят следните допълнения:

В чл. 44 се създава нова т. 26

Чл. 44, т. 26. За издаване на разрешение за разкопаване, съгласно Наредбата за реда и условията за извършване на строителни и монтажни работи на елементи от техническата инфраструктура на територията на Община Якоруда, свързани с разкопаване на общински терени

- 20 лв. за физически лица

- 30 лв. за юридически лица

В чл. 44 се създава нова т. 27

Чл. 44, т. 27 – За съставяне на протокол и издаване на разрешение за засипване на мрежите и съоръженията на техническата инфраструктура, съгласно чл. 74, ал. 2 от ЗУТ:

а) За сградни отклонения, които се изпълняват от и за сметка на възложителя на основния строеж и остават негова собственост - 10,00 лв.

б) За общи мрежи и съоръжения – 0,50 лв/м.л., но не по малко от 30,00 лв.

***ПРИЛОЖЕНИЕ № 1 /към чл. 2, чл. 3 и чл. 10 – образци от №1 до № 7/***

***Образец № 1***

**ДО**

**КМЕТА**

**НА ОБЩИНА ЯКОРУДА**

**ЗАЯВЛЕНИЕ**

**за издаване на разрешение за разкопаване при ново строителство, ремонти и присъединявания**

на основание Чл. 2 от Наредбата за реда и условията за извършване на строителни и монтажни работи на елементи от техническата инфраструктура на територията на Община Якоруда, свързани с разкопаване на общински терени

От …………………………………………………………………ЕГН…………………….…….... *(име, презиме, фамилия)*

в качеството си на…………………………………………………………………………………

*(заемана длъжност)*

…………………………................................................................................. ЕИК..............................

*(наименование на фирма/дружество)*

Адрес:………………………………………………………………………………………………….

Телефон за връзка…………………………….

**Господин Кмет,**

Заявявам искането си да ми бъде издадено разрешение за разкопаване за обект:………………

…………………………………………………………………………………………..……………..

…………………………………………………………………………………………..……………..

УПИ/ПИ……………………………кв.……… нас. място: гр./с./…………………………….……

С цел……..…………………………………………………………………………….……………...

Вид на настилките, подлежащи на разкопаване:

* асфалтова настилка – ……………………м2;
* тротоарна настилка – ……………………м2;
* паважна настилка – ……………………...м2;
* зелени площи – …………………………..м2.
* бетонов бордюр - ………………………...м'

Общ размер на депозита……………………………….

Изкопните работи ще се извършат от ………………….г. - до …………………г.

Настилката ще се възстанови до …………………….г. *(Срокът за възстановяване не може да бъде по-голям от 6 /шест/ месеца считано от завършване на СМР)*

Техн. ръководител на обекта:……………………………………………тел…………………

**ПРИЛОЖЕНИЕ:**

1. Копие от разрешението за строеж /разрешение за поставяне;

2. Ситуация на разкопавания участък;

3. План за безопасност и здраве (при необходимост);

4. Проект за временна организация и безопасност на движението, съгласуван със сектор Пътна полиция (при необходимост);

5. Документ за внесен депозит, съответстващ на стойността на възстановителните работи на обекта;

6. Документ за платена такса за издаване на Разрешение за разкопаване.

Дата:…………………. Заявител: ………………..

гр. Якоруда */подпис/*

***Образец № 2***

**РАЗРЕШЕНИЕ ЗА РАЗКОПАВАНЕ**

при ново строителство, ремонти и присъединяване

№..................../..................201… г.

Във връзка със заявление №............../..........201…. год., от...................................................

За обект..................................................................................................................................................

УПИ.................кв............. Административен адрес на обекта: кв/ул/............................№.............,

На основание Чл.2 от Наредбата за реда и условията за извършване на строителни и монтажни работи на елементи от техническата инфраструктура на територията на Община Якоруда, свързани с разкопаване на общински терени и Разрешение за строеж №.................../...................201...год.,

**Р А З Р Е Ш А В А М:**

На..........................................................................................................................................................

Да извърши...........................................................................................................................................

...............................................................................................................................................................

Строително-монтажните работи да започнат на............................ 201... год.

Строително-монтажните работи да завършат до............................201... год.

Възтановителните работи да завършат до........................... 201....год.,

**при следните условия:**

1. Преди започване на изкопните работи, да се уведомят всички заинтересовани дружества, които имат изградени мрежи и съоръжения в района на извършваните СМР.

2. Да се осигури безопасно движение на пешеходци и МПС.

3. Да се спазват изискванията за безопасен труд.

4. Преди засипване да се уведоми ст. специалиста в отдел „КРВП”, отговарящ за подземния кадастър за съставяне на протокол, съгласно разпоредбите в чл.74, ал. 2 от ЗУТ. 5. Възстановителните работи да се извършат в съответствие с изискванията на Наредбата.

За разкопаването на...................кв.метра е внесен депозит в размер на....................лева, удостоверено с квитанция/нареждане/ №.................../.....................201… год.

Освобождаването и задържането на депозита е в съответствие с чл. 10, ал. 4 от Наредбата за реда и условията за извършване на строителни и монтажни работи на елементи от техническата инфраструктура на територията на Община Якоруда, свързани с разкопаване на общински терени.

**РАЗРЕШИЛ.....................................**

/………………………../

***Образец № 3***

**П Р О Т О К О Л**

Днес …………2012 г., долуподписаният/ата ……………………………..………………

на длъжност ………………………....в отдел ……………………. При Община Якоруда, в присъствието на:

1.…………………………………………………………………………….- представител на възложителя

2…….………………………………………………………..………….- консултант /техн. ръководител

3.………………………………………………….…………………….. – представител на строителя на обект: ……………………………………………………………….……………...

……………………………………………………………………………………………………...

находящ се в УПИ/ПИ ………. кв. ……. по ПУП/ КККР/КВС/ на гр./с……………………,

с Разрешение за строеж № ………………………, издадено от Главния архитект на Община Якоруда, установих, че:

Определената линия на застрояване, достигнатото ниво изкоп, с коти ..………. м под

кота прилежащ терен, другите условия и изисквания за изпълнение на строителството са спазени/не спазени.

Мрежите и съоръженията са заснети / незаснети и нанесени / не нанесени в кадастралния план на подземните проводи и съоръжения.

**Разрешавам / не разрешавам засипването на подземния провод.**

Настоящият протокол се състави в два екземпляра и се издава на основание чл. 74, ал.2 от ЗУТ.

Извършил проверката:………………………………

/ ………………………. /

Присъствали:

1. ……………………… 2………………………..

/ ………………………./ / ………………………. /

3. ………………………

/ ………………………./

***Образец № 4***

**ДО**

**КМЕТА**

**НА ЯКОРУДА**

**ЗАЯВЛЕНИЕ**

**за издаване на разрешение за разкопаване при авария**

на основание Чл. 3 от Наредбата за реда и условията за извършване на строителни и монтажни работи на елементи от техническата инфраструктура на територията на Община Якоруда, свързани с разкопаване на общински терени

От:.........................................................................................................................................................

Служител на фирма:………...............................................................................................................

.............................................................................................................................................................. ЕИК……….………………. тел:.............................................

Господин Кмет,

Заявявам искането ни, да ни бъде издадено Разрешение за разкопаване с предписание със срок за извършване на възстановителните работи, за авария

…………………………………………………………………………………………………..…………………………………………………………………………………………………………..…

*(Описание на аварията)*

Констатирана на …………/201.. год. находяща се в гр./с./………………………………..…….

Ул. № …..………………………………………………………………………………………….....

Вид на настилките, подлежащи на разкопаване:

* асфалтова настилка – ……………………м2;
* тротоарна настилка – ……………………м2;
* паважна настилка – ……………………...м2;
* зелени площи – …………………………..м2.
* бетонов бордюр - ………………………...м'

Общ размер на депозита………………………………..

Отговорник на обекта:...............................................................................тел…………………….

ПРИЛОЖЕНИЕ:

1. Ситуация, изработена върху копие от ПУП на разкопавания участък;

2. Схема за временна организация на движението, съгласувана със сектор „Пътна полиция”, когато това е необходимо;

3. Документ за внесен депозит, съответстващ на стойността на възстановителните работи на обекта.

4. Документ за платена такса за издаване на Разрешение за разкопаване;

...................201...год. Заявил:/п/..................................

Якоруда /....... ....................................../

***Образец № 5***

**РАЗРЕШЕНИЕ ЗА РАЗКОПАВАНЕ**

**с предписание със срок за извършване на възстановителните работи при аварии**

№.........../..........201... год.

По повод Заявление № / 201… год. за отстраняване на авария, подадено от: ...........................................................................................................................................................

(*наименование на юридическото/физическо/лице)*

за авария:

...........................................................................................................................

*описание на аварията*

установена на дата:......................, адрес..........................................................................................

и на основание Чл.3 от Наредбата за реда и условията за извършване на строителни и монтажни работи на елементи от техническата инфраструктура на територията на Община Якоруда , свързани с разкопаване на общински терени

**Р А З Р Е Ш А В А М:**

На.............................................................................................................................. …………...........

Да извърши............................................................................................................................................

................................................................................................................................................................

**И ПРЕДПИСВАМ:**

**1. СМР да завършат до**.......................................................................201...год.

**2. Възстановителните работи на настилката да завършат до**..........201...год.

**при следните условия:**

1. Преди започване на изкопните работи, да се уведомят всички заинтересовани дружества, които имат изградени мрежи и съоръжения в района на аварията.

2. Изпълнителят e длъжен да осигури безопасно преминаване на МПС и пешеходци

3. Да се спазват изискванията за безопасност на труда

4. Задължително съгласуване с подземен кадастър

5. ......................................................................................................................

*/други условия/*

За разкопаването на .............кв.м. общинска собственост е внесен депозит от ....................... лева, удостоверено с квитанция /нареждане/ №..................от............../..............201....год.

Освобождаването и задържането на депозита е в съответствие с чл. 10, ал. 4 от Наредбата за реда и условията за извършване на строителни и монтажни работи на елементи от техническата инфраструктура на територията на Община Якоруда, свързани с разкопаване на общински терени.

**РАЗРЕШИЛ.....................................**

/………………………../

***Образец № 6***

**КОНСТАТИВЕН ПРОТОКОЛ**

**За извършена проверка относно завършване на възстановителни работи**

Днес …………2012 г., комисия в състав:

1.………………………………………………………………………………….- представител на община Якоруда

2. ………………………………………………………………………………….- представител на възложителя / стоителен надзор

3……………………………………………………………………….. - представител на строителя

за обект:

……………………………….…………………………………………………………….………….

………………………………………………………………………………………………..……….

……………………………………………………………………………………………………..….

находящ се в УПИ/ПИ ………. кв. ……. по ПУП/ КККР/КВС/ на гр./с……………………..…,

с Разрешение за разкопаване № ………………………, издадено от Община Якоруда,

**Констатира:**

**……………………………………………………………………………………………….………..**

**………………………………………………………………………………………….……………..**

**…………………………………………………………………………………………….…………..**

**………………………………………………………………………………….……………………..**

**КОМИСИЯ:**

**1……………..…….**

**2………………..….**

**3……………..…….**

***Образец № 7***

**П Р О Т О К О Л**

**За извършена проверка относно състоянието на възстановените настилки**

**след изтичане на гаранционния срок**

Днес …………201. г., комисия в състав:

1.………………………………………………………………………………….- представител на община Якоруда

2. ………………………………………………………………………………….- представител на възложителя / строителен надзор

3………………………………………………….………. - представител на строителя за обект:

……………………………………………………………………………..……………………….

………………………………………………………………………………………..…………….

……………………………………………………………………………………………..……….

находящ се в УПИ/ПИ ………. кв. ……. по ПУП/ КККР/КВС/ на гр./с…………………..…,

с Разрешение за разкопаване № ………………………, издадено от Община Якоруда,

**КОНСТАТИРА:**

**……………………………………………………………………………………………….………..**

**………………………………………………………………………………………….……………..**

**…………………………………………………………………………………………….…………..**

**………………………………………………………………………………….……………………..**

**КОМИСИЯ:**

**1……………..…….**

**2………………..….**

**3……………..…….**

***ПРИЛОЖЕНИЕ № 1***

**Цени за определяне на депозита**

1. Възстановяване на асфалтова настилка – 100 лв./кв.м

2. Възстановяване на тротоарни настилки – 35 лв./кв.м

3. Възстановяване на паважна настилка – 20 лв./кв.м

4. Възстановяване на бетонов бордюр – 25 лв./м'

5. Възстановяване на зелени площи – 10 лв./кв.м